หลังจากฉีดวัคซีน Az เข็ม 2 เมื่อ 16 ก.ย.64 มีอาการแพ้วัคซีน ผื่นขึ้น มึนงง อ่อนเพลีย หัวใจเต้นเร็ว มีเสมหะในคอ ต้องป้วนทิ้งตลอด ไปพบคุณเมื่อ 20 ต.ค.64 ท่านบอกว่าแพ้วัคซีน สั่งตรวจเลือดหลายรายการ เอกซเรย์ปอด ตรวจคลื่นหัวใจ ก็ไม่พบอาการผิดปกติ ให้ยามาหลายอย่าง และนัดดูอาการ ทุก 7 วัน อาการอื่นดีขึ้น แต่เสมหะไม่หายทั้งๆที่ทานยาหลายอย่าง ก็ลองไปหาแพทย์แผนไทย ได้ยามา 2 ชนิด คุณก็ทราบ ช่วงแรกๆ เสมหะน้อยลง แต่ก็ไม่หาย ก็ทานยาจนหมด ประมาณ 40 วัน ครบวันที่นัดเจาะเลือดวันที่ 15 มี.ค.ผลออกมาค่าตับผิดปกติมาก บอกว่าตับอักเสบ 20 ต.ค.64 ALT : 22 AST: 27 15 มี.ค.65 ALT :112 AST :103 ให้ยา Samarin 140 mg ทานหลังอาหารวันละ 1 เม็ด อีก 3 เดือน นัดพบอีกครั้ง หลังจากทานยามีอาการ อ่อนเพลีย ปวดเมื่อย ท้องอีด ปวดท้อง ท้องผูก ช่วงนี้ 3 วันแล้วที่ไม่ถ่าย ไม่กล้าทานยาระบายเกรงว่าตับจะทำงานหนักอีก ตอนนี้หยุดยาอื่นๆทั้งหมด ทานเฉพาะยาที่สั่ง และระวังเรื่องอาหารที่จะทำให้ตับอักเสบเพิ่มขึ้น * ขอรบกวนถามคุณว่า - ท้องผูกควรทำอย่างไร(ทานผัก ผลไม้ ทุกมื้อ) - จะหยุดยาได้เมื่อใด ตอนนี้ไม่กล้าไปหา เพราะกลัวโควิด ขอบพระ สำหรับคำตอบค่ะ
สวัสดีค่ะ ยา Samarin เป็นสารสกัดของพืช ที่มีสมบัติในการปกป้อง และรักษาอาการที่เกี่ยวกับการอักเสบของตับ โดยมีฤทธิ์ต้านอนุมูลอิสระ โดยปกติในผู้ป่วยโรคตับ จะต้องกินยานี้เป็นประจำอยู่แล้ว และพบว่ายานี้มีพิษน้อย ถ้ากินภายใต้การดูแลของแพทย์ หรือ ได้มารับการตรวจการทำงานของตับต่อเนื่องเป็นประจำโดยยา samarin มีผลข้างเคียงได้ค่อนข้างน้อย ที่เคยมีรายงานว่าเกิดได้เช่นคลื่นไส้ ท้องเสีย อาหารไม่ย่อย ท้องอืด ท้องเฟ้อ ปวดท้อง เบื่ออาหาร ปวดศีรษะ เป็นอาการข้างเคียงที่พบได้ทั่วไปและไม่รุนแรง และจะหายไปเมื่อหยุดยา หากพบอาการผิดปกติที่รุนแรง เช่น ผื่นผิวหนังหรือผื่นลมพิษ ควรหยุดยาและรีบไปพบแพทย์ที่ดูแลจากที่กล่าวมา ภาวะท้องผูกอาจจะเป็นผลข้างเคียงที่ไม่ได้เจอบ่อยจากยา แต่อาการท้องอืด อ่อนเพลีย อาจจะเป็นไปได้เช่นกันการรักษาภาวะท้องผูกเบื้องต้น ควรดื่มน้ำเปล่าสะอาดมากๆ รับประทานอาหารที่มีกากใยสูง ไม่เบ่งถ่ายอุจจาระนานๆ พยายามขับถ่ายทุกวันให้เป็นเวลา แต่ถ้าอาการไม่ดีขึ้น ยังท้องผูกเรื้อรัง ท้องอืดเยอะ ควรไปพบแพทย์เพื่อตรวจเพิ่มเติมและนำยาที่รับประทานอยู่ที่อาจเป็นสาเหตุได้ไปให้แพทย์ดูด้วย